**Móricz Zsigmond Megyei és Városi Könyvtár**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Móricz Zsigmond Megyei és Városi Könyvtár

gépjárművezető, karbantartó**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Szabolcs-Szatmár-Bereg megye, 4400 Nyíregyháza, Szabadság tér 2.

**A munkakörbe tartozó, illetve a vezetői megbízással járó lényeges feladatok:**

Az előírt munkaidőkezdésre a KRESZ és a Közlekedési Törvény előírásait is figyelembe véve köteles olyan állapotban munkára jelentkezni, hogy feladatát maradéktalanul teljesíteni tudja. Közúti forgalomba lépés előtt köteles meggyőződni a gépjármű üzemképes és KRESZ szabályai szerint előírt állapotáról, valamint a saját és a gépjármű okmányainak érvényességéről. A közúti forgalomban köteles a KRESZ és a Közlekedési Törvény szabályainak betartásával közlekedni. Köteles a gépjármű üzemeltetésével kapcsolatos munkavédelmi és tűzvédelmi előírásokat betartani, illetve a szállított személyekkel betartatni. Minden munkanap befejezésekor köteles az általa vezetett gépkocsit az előírt biztonsági intézkedéseket betartva a garázsban elhelyezni. Ellátja a fiókkönyvtárakba, illetve onnan a tápraktárba történő könyvek, illetve az intézményi beszerzések anyag- és áruszállítással kapcsolatos rakodási munkálatait felettes munkahelyi vezetőinek utasításai alapján. Gépjárművezetéssel nem töltött munkaideje alatt a szükséges rakodási, anyagmozgatási, feladatokat is ellát, igény szerint épület, épületgépészeti karbantartási munkát is végez.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a(z) közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet 1. és 5. számú mellékletének az irányadók.

**Pályázati feltételek:**

* Középfokú képesítés,
* Középfokú végzettség és szakirányú szakképesítés,
* B kategóriájú jogosítvány,
* büntetlen előélet, magyar állampolgárság, munkaköre ellátásához szükséges magyar nyelvtudás,
* épület, épületgépészeti berendezések karbantartásának ismerete,
* cselekvőképesség.

**A pályázat elbírálásánál előnyt jelent:**

* C típusú jogosítvány
* autószerelési ismeretek

**Előnyt jelentő kompetenciák:**

* Jó kommunikációs készség,
* pontos, precíz, önálló munkavégzés
* kiváló szervezői készség
* tartja a határidőket és képes időnyomás alatti munkavégzésre
* jó problémamegoldó készsége és diplomáciai érzéke van
* terhelhetőség és nagyfokú rugalmasság.

**A pályázat részeként benyújtandó iratok, igazolások:**

* A pályázó részletes, fényképes szakmai önéletrajza,
* az álláshely betöltéséhez szükséges végzettsége(k), szakképzettség meglétét igazoló okmány(ok) közjegyző által hitelesített másolata,
* 3 hónapnál nem régebbi erkölcsi bizonyítvány, amely igazolja a büntetlen előéletet, és hogy nem áll a pályázó közügyektől eltiltás hatálya alatt, valamint nem áll a Kjt. 20.§ (2) bekezdés d) pontja szerinti büntető eljárás hatálya alatt, valamint a foglalkozás gyakorlásától eltiltás hatálya alatt (az erkölcsi bizonyítvány megérkezéséig az igénylést igazoló okirat másolata),
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* pályázó nyilatkozata, melyben a pályázó hozzájárul ahhoz, hogy pályázati anyagát a pályázati eljárásban résztvevők megismerhessék, és abba betekintsenek,
* A pályázó nyilatkozata arról, hogy nem áll cselekvőképességet kizáró vagy korlátozó gondnokság alatt,
* magyar állampolgárság igazolása (személyazonosító igazolvány másolata).

**A munkakör betölthetőségének időpontja:**

A munkakör legkorábban 2020. február 3. napjától tölthető be.

**A pályázat benyújtásának határideje:** 2020. január 6.

A pályázati kiírással kapcsolatosan további információt Tomasovszki Anita könyvtárigazgató (4400 Nyíregyháza, Szabadság tér 2.) nyújt, a +3642598888 -os telefonszámon.

**A pályázatok benyújtásának módja:**

* Postai úton, a pályázatnak a Móricz Zsigmond Megyei és Városi Könyvtár címére történő megküldésével (4400 Nyíregyháza, Szabadság tér 2. ). Kérjük a borítékon feltüntetni a pályázati adatbázisban szereplő azonosító számot: MZSK/9/2019., valamint a munkakör megnevezését: gépjárművezető, karbantartó.

**vagy**

* Elektronikus úton titkarsag@mzsk.hu oldalon keresztül.

**vagy**

* Személyesen: Tomasovszki Anita, Szabolcs-Szatmár-Bereg megye, 4400 Nyíregyháza, Szabadság tér 2. II 204.

**A pályázat elbírálásának módja, rendje:**

A pályázót a munkáltató hallgatja meg és a munkáltató dönt.

**A pályázat elbírálásának határideje:** 2020. január 24.

**A pályázati kiírás további közzétételének helye, ideje:**

* Nyíregyháza Megyei Jogú Város Önkormányzat honlapja - 2019. december 16.
* Móricz Zsigmond Megyei és Városi Könyvtár honlapja - 2019. december 16.

**A munkáltatóval kapcsolatos egyéb lényeges információ:**

A kinevezési, megbízási jogkör gyakorlója a Móricz Zsigmond Megyei és Városi Könyvtár igazgatója. A megbízási jogkör gyakorlója fenntartja a pályázat eredménytelenné nyilvánításának jogát. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel. A határidőn túl beadott pályázatokat érvénytelennek minősítjük. A közalkalmazotti jogviszony határozatlan időre szól, újonnan létesített jogviszony esetén- a közalkalmazottak jogállásáról szóló 1992.évi XXXIII. törvény 21/A. § (4)-(5) bekezdésében foglaltak kivételével - 4 hónap próbaidő kikötésével.

**A munkáltatóval kapcsolatban további információt a wwww.mzsk.hu honlapon szerezhet.**